P r e k l a d a c i a      s p r á v a

	Zvýšenie výdavkov kapitoly Kancelárie prezidenta Slovenskej republiky na rok 2002 v bežných výdavkoch v kategórii  630 – tovary a služby na dofinancovanie aktivít prezidenta v súvislosti s predvstupovým procesom  do  EÚ a NATO  o 2,0 mil. Sk  vychádza  zo  skutočnosti,  že za 
I. polrok 2002 dosiahli náklady na zahraničné cesty, prijatia najvyšších predstaviteľov  (t.j. reprezentačné výdavky a dary, tlmočenie atď.)  51,0 %  ročného rozpočtu.

	V II. polroku budú tieto aktivity ešte výraznejšie. Je plánovaných  15 zahraničných ciest, účasť na stretnutí prezidentov V4, Summite NATO, prijatia prezidentov a ďalších predstaviteľov. Na ich dofinancovanie chýba v rozpočte na r. 2002 uvedených 2,0 mil. Sk.

	Aktívna účasť prezidenta v predvstupovom procese zohráva významnú úlohu pri jeho zavŕšení v časovom horizonte spolu s ostatnými uchádzačmi.